אלי איסקוב

אלי איסקוב (נולד ב-10 במאי 1945) הוא פרופסור חבר קליני בבית ספר לרפואה באוניברסיטת תל אביב, מומחה בשיקום אורתופדי ורפואת ספורט. לשעבר מנהל המחלקה לשיקום אורתופדי בבית לוינשטיין. ומנהל מכון לואיס. <ref></ref>

== שנים ראשונות ==
איסקוב נולד בכפר סבא. הוא למד בבית הספר היסודי אוסישקין ובבית הספר התיכון כצנלסון בעיר זו. התאמן באגודת הפועל כפר סבא באתלטיקה והתחרה בריצות קצרות . היה מדריך אימון גופני בבית הספר הטכני של חיל האוויר במסגרת שירותו הצבאי. 

עם שחרורו החל בלימודי פיזיותרפיה בבית הספר לפיזיותרפיה בבית החולים אסף הרופא. עם סיום לימודיו בשנת 1972 נסע לארצות הברית, שם עבד מספר שנים כפיזיוטרפיסט בבית החולים "בית ישראל" בניו יורק. משם הוזמן לאיטליה, שם התבקש להקים יחד עם עמיתים איטלקיים מרכז לטיפול ושיקום ילדים הלוקים בשיתוק מוחין. המרכז הוקם בעיר פרארה ואיסקוב ניהל אותו במשך שלוש שנים. בשנת 1973 החל ללמוד רפואה באוניברסיטת פרארה. עם סיום לימודיו בשנת 1980 חזר ארצה והחל להתמחות בברפואה פיזיקלית ושיקום בבית לוינשטיין.<ref name=":0"></ref>

== עיסוק ברפואת ספורט ==
איסקוב שימש רופא לנבחרות ישראל בענפי ספורט שונים באירועים חשובים, ביניהם כרופא משלחת ישראל לאולימפיאדת לוס אנג'לס 1984,<ref></ref> רופא נבחרת ישראל באתלטיקה בתחרות בין ארצית באירלנד 1987 ועוד.<ref></ref> 

לאחר אולימפיאדת לוס אנג'לס 1984, יזם איסקוב יחד עם רופאים נוספים, הקמת חוג לרפואת ספורט המיועד לרופאים, במסגרת בית הספר ללימודי המשך ברפואה באוניברסיטת תל אביב. 

== פעילותו במחלקה לשיקום אורתופדי ==
איסקוב החל את התמחותו בבית לוינשטין עם חזרתו ארצה ב-1980, בהדרכתו של מנהל המחלקה לשיקום אורתופדי, פרופסור זאב סוסק. במהלך התמחותו עסק איסקוב בטיפול בנכים שנפגעו בגפיהם. קרי, כל הפגיעות שאינן כוללות את הראש או עמוד שדרה. בתחום זה נכללים בעיקר פצועים שעברו קטיעות מסיבות שונות, אנשים שעברו טראומות מרובות ומורכבות בגפיים (עקב תאונת דרכים, תאונת עבודה, פיגועי איבה, נפילות מגובה ועוד) וכאלה שעברו ניתוחים אורתופדיים והיו זקוקים לתקופת שיקום כי לא יכלו לחזור ישירות לביתם. בנוסף, טיפלה המחלקה באנשים מבוגרים שנפלו ושברו את עצם הירך או נזקקו לניתוח להחלפת מפרק, מטופלים שכבר סבלו מנכות קודמת (כמו למשל נכי פוליו), או שעברו ניתוח או שבר והיו זקוקים לתקופת שיקום בעיקר עקב מצבם הקודם. כן טופלו במחלקה גם פצועים אחרי כוויות קשות ונרחבות שהגיעו אליה לאשפוז.<ref name=":0" />

עם סיום התמחותו הרחיב איסקוב את פעילותו בתחומים אלה ובשנת 1993 מונה למנהל המחלקה והחליף את פרופסור סוסק, שמונה למנהל בית החולים כולו. הוא הרחיב את פעילותו בתחומי מחקר כגון ניתוח הליכה, התאמת פרוטזות ואורטוזות, ביומכניקה של מערכת התנועה, גירויים חשמליים תפקודיים לשרירים ועוד. פעל כחבר בקבוצת מחקר בפקולטה להנדסה רפואית בטכניון ובמסגרת זו ניהל יחד עם פרופסור יוסף מזרחי מהטכניון, מעבדה לביומכניקה מחקרית. במעבדה זו בוצע מחקר שנמשך כחמש עשרה שנים ועסק בפיתוח מכשיר גרייה חשמלי לצורך הפעלת שרירים משותקים אצל נפגעי חוט שדרה. הפרויקט מומן על ידי משרד הביטחון והתבצע בשיתוף עם צוות חוקרים מהטכניון.<ref name=":1"></ref>

במהלך פעילותו במחלקת השיקום האורתופדי, התנדב איסקוב יחד עם צוות מחלקתו להטמיע את פרויקט תהליך המחשוב רחב ההיקף שהחל בבית לווינשטיין ב-2009. בעקבותיו עברו כל מחלקות האשפוז של בית החולים והסקטורים הפרא - רפואיים לעבודה באמצעות תיק רפואי ממוחשב, ללא ניירת כלל.

=== מכון לואיס ===
איסקוב פרש לגמלאות בשנת 2012 והעביר את פעילותו למכון לואיס, המטפל מאז שנת 1979 בנושא אספקת תותבות, מכשירים ונעליים אורתופדיות מיוחדות עבור קטועים ונכי גפיים זכאי משרד הבריאות. החל ומשנת 2004 נטל על עצמו המכון את הטיפול בתחום אספקת אביזרי ניידות גם עבור גופים ממלכתיים המטפלים בנכי צה"ל ומערכת הביטחון, נפגעי תאונות עבודה ונפגעי פעולות איבה. מדי שנה מסופק מיכשור באמצעות מכון לואיס לכ-9000 נכים וקטועי גפיים. איסקוב ניהל את המכון בין השנים 2012 - 2019.<ref></ref>היה יו"ר צוות המומחים שבחן ב-2014 את נושא הסדרת ההכשרה המעשית בפיזיותרפיה.<ref></ref>

== ספרים ופרסומים ==
ספר "אבני דרך ברפואת שיקום"<ref></ref>

איסקוב פרסם מאמרים רבים בתחומי פעילותו. להלן חלק מהם:
<div class="mw-content-ltr">
# Muscle enhancement using closed-loop electrical stimulation: Volitional versus induced torque
# Evaluation of methods for extraction of the volitional EMG in dynamic hybrid muscle activation
# Muscle Force Augmentation by Low-Intensity Electrical Stimulation<ref></ref>
# Self-injury resulting in amputation among vascular patients: A retrospective epidemiological study<ref></ref>
# Dynamic loading on the human musculoskeletal system -- effect of fatigue<ref></ref>
</div>

=== קבלת פרס רופא ראשי ===
בשנת 2010 הוענק לאיסקוב פרס "רופא ראשי" על ידי משרד הרווחה, האגף לטיפול באדם עם פיגור שכלי היחידה לשירותי בריאות. בנמוקי ועדת הפרס נאמר שפרופ' אלי איסקוב, מנהל מכון לואיס, "הקים והרחיב את צוות הבדיקה הנותן שירות לכלל החוסים באגף. פרופ' איסקוב הוא סמכות מקצועית עליונה בתחום הנעליים הרפואיות והעזרים השיקומיים. על פועלו, על מקצועיותו, על הרגישות ותרומתו לאיכות החיים של החוסים, מקבל איסקוב פרס רופא ראשי".<ref></ref>

=== קשרי חו"ל ===
בנוסף לפעילותו בישראל, לימד איסקוב באוניברסיטת חרוט-סקיור בקיפטאון דרום אפריקה, אוניברסיטת יונסאי בסיאול דרום קוריאה, אוניברסיטת לובליאנה בסלובניה ואוניברסיטת סאלפורד במנצ’סטר אנגליה. פעל בתחומי התמחותו בשבתונים בלוס אנג’לס, לובליאנה, סנטיאגו צ’ילה והציג עבודות בעשרות כנסים מיפן ועד דרום אמריקה.<ref name=":1" />

=== סיוע משפטי לנפגעים ===
איסקוב מסייע שנים רבות לנכים ולנפגעים במערכות ההאורטופדיות, במאבקם לקבל את מלוא זכויותיהם מהרשויות, בעיקר בסיוע רפואי שנועד לטפל בשיקומם. בנוסף לכך הוא מונה פעמים רבות למומחה מטעם בית המשפט, בנושאי התדיינויות בין נפגעים קטועי איברים למוסדות מעניקי התמיכה והמימון כגון הביטוח הלאומי וקופות החולים.<ref></ref>

== חיים אישיים ==
איסקוב נשוי מ-1973 למיכל ולהם בן אחד.

== קישורים חיצוניים ==

== הערות שוליים ==

קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1945